106 



de Arter, der bygger rundt om vore Boliger, gemmer sig dog 

 for en Del i Træer og Buske. Svalen færdes altid paa aabne 

 Steder, flyver højt i Luften eller lavt over Jorden eller Vand- 

 spejlet, hviler sig paa Telefontraadene og bygger i vore Boliger; 

 dens Færd Dagen igennem ligger aaben for os. 



Som Tilfældet er for saa mange Arters Vedkommende, er 

 der foruden de ynglende Forstuesvaler mange, der opholder sig 

 her en kort Tid paa Træk For- og Efteraar; iøvrigt kommer 

 vore egne Svaler, der bliver og ruger, gerne tidligt. Det er nemt 

 nok at sige Tidspunktet, naar man ser den første Svale; det er 

 i sidste Trediedel af April, kun et Aar har jeg set den saa tid- 

 ligt som 19 April. Ofte ses den første Dag kun en enkelt eller 

 nogle faa, men Tallet tiltager hurtigt. De første Ankomsttider 

 er følgende: 



1908. 25 April, 2 saas. 



— 1 Maj, nogle hist og her. 

 1910. 20 April, 1 saas. 



Hvad der saaledes ses i April, er Fugle, der mest holder 

 sig ude omkring ved Stranden og i Inddæmningen; den gamle 

 Folketro er jo, at de har ligget nede paa Bunden af Vandet og 

 overvintret. I de første Dage af Maj viser der sig saa gærne 

 Svaler i større Tal, og de begynder at indfinde sig ved Rede- 

 pladserne, ser til de gamle eller tager undertiden allerede fat 

 paa at bygge en ny. Omkring 10 Maj er i de fleste Aar an- 

 kommet Hovedmængden af de Svaler, der bor her, og ved 



